Lav et referat af nedenstående tekst:

Tekst:
AaB har ikke vundet i Viborg siden 2004. Søndag er det en nødvendighed at bryde den cirkel, hvis nordjyderne skal holde trit med topholdene. Endda har AaB tabt sine seneste tre besøg på Viborg Stadion, hvilket naturligvis er en faktor, som AaB's trænerteam har for øje. - Vi må erkende, at det hverken i forårspremieren eller i de tre seneste besøg i Viborg har været godt nok fra vores side, siger AaB's assistenttræner Allan Kuhn. Med otte spillerunder igen har AaB fire point op til OB's bronzeplads. - Hvis vi skal holde os inde i topkampen, så skal vi selvfølgelig helst vinde på søndag. Og dette vil kræve en helt anderledes arbejdsindsats end den, vi diskede op med mod Randers i onsdags, pointerer Allan Kuhn. AaB har følgende spillere klar til mødet med Viborg F.F.: 1. Jimmy Nielsen, 2. Michael Jakobsen, 3. Martin Pedersen, 4. Danny Califf, 7. Mattias Lindstróm, 8. Fredrik Winsnes, 10. Rade Prica, 14. Jeppe Curth, 15. Siyabonga Nomvethe, 16. Allan Olesen, 19. Suni Olsen, 21. Kasper Risgård, 22. Rasmus Würtz, 23. Thomas Enevoldsen, 27. Patrick Kristensen, 28. Casper Jacobsen og 29. José Mota.

Referat:
Viborg gav AaB en katastrofal start på foråret med en 2-0 dukkert på Aalborg Stadion. Søndag  jagter AaB oprejsning, når de to hold mødes i Viborg.